CELEX: 62009CN0334
Language: mt
Date: 2009-08-24 00:00:00
Title: Kawża C-334/09: Talba għal deċiżjoni preliminari mressqa mill-Verwaltungsgericht Meiningen (il-Ġermanja) fit- 24 ta’ Awwissu 2009 — Frank Scheffler vs Landkreis Wartburgkreis

7.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 267/42
            
         Talba għal deċiżjoni preliminari mressqa mill-Verwaltungsgericht Meiningen (il-Ġermanja) fit-24 ta’ Awwissu 2009 — Frank Scheffler vs Landkreis Wartburgkreis
   (Kawża C-334/09)
   2009/C 267/73
   Lingwa tal-kawża: Il-Ġermaniż
   
      Qorti tar-rinviju
   
   Verwaltungsgericht Meiningen
   
      Partijiet fil-kawża prinċipali
   
   
      Rikorrent: Frank Scheffler
   
      Konvenut: Landkreis Wartburgkreis
   
      Domandi preliminari
   
   Skont l-Artikolu 1(2) u l-Artikolu 8(2) u (4) tad-Direttiva 91/439/KEE, (1) jista’ Stat Membru jeżerċita l-awtorità tiegħu taħt l-Artikolu 8(2) tad-Direttiva 91/439/KEE — sabiex japplika id-dispożizzjonijiet nazzjonali tiegħu dwar ir-restrizzjoni, is-sospensjoni, l-irtirar jew it-tħassir tad-dritt tas-sewqan għal possessur ta’ liċenzja tas-sewqan maħruġa minn Stat Membru ieħor — fir-rigward ta’ ċertifikat ta’ kapaċità ta’ sewqan ippreżentat mill-possessur ta’ liċenzja tas-sewqan maħruġa minn Stat Membru ieħor jekk iċ-ċertifikat kien maħruġ wara d-data ta’ ħruġ tal-liċenzja tas-sewqan u huwa wkoll ibbażat fuq eżami tal-parti kkonċernata magħmul wara l-ħruġ tal-liċenzja tas-sewqan, imma huwa relatat ma’ fatti li saru qabel il-ħruġ tal-liċenzja tas-sewqan.
   
      (1)  Direttiva tal-Kunsill 91/439/KEE tad-29 ta’ Lulju 1991 dwar il-liċenzji tas-sewqan (ĠU L 237, 24.8.1991, p. 1).